hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu it hu fr hu fr hu hu hu it hu hu hu pt hu hu hu sv hu hu hu it en hu en hu hu hu hu hu nb sk da hu en hu hu hu en hu hu it hu hu hu hu en hu hu hu hu fy
Öveges József Szakkollégium - Láthatatlan kiállítás - érzékenyítő program az Öveges József Szakkollégiumban
Bóra Tamás Károly| 2021.10.17. 08:07
"A Láthatatlan Kiállítás különleges, interaktív utazás egy láthatatlan világba, ahol teljes sötétségben próbálhatsz meg eligazodni csupán a tapintás, a hangok és az illatok nyomán.
Ha eljössz, te is megértheted majd, milyen érzés az egyik legtöbb információt adó érzékszerved, a látásod nélkül élni, és hogyan erősödnek fel egyéb érzékeid.
Ezen a kiállításon vakok vagy látássérültek kísérnek el egy olyan útra, amely megváltoztatja eddigi gondolkodásod, hozzállásod."
Az Öveges József Szakkollégium keretében megszervezésre kerül egy érzékenyítő tréning. A Szakkollégistáknak lehetőségük nyílik látássérült emberekkel való megismerkedésre, valamint annak "átélésére", hogy milyen a vakok vagy látássérültek élete.
A vírushelyzetre való tekintettel "Házhoz jön a Láthatatlan Kiállítás", vagyis a kecskeméti Neumann János Egyetem GAMF karának aulájában kerül megrendezésre a program.
Az esemény a Nemzeti Tehetség Program „Fejlődjünk közösen!” a Neumann János Egyetem Öveges József Szakkollégiuma működésének támogatása pályázat keretein belül valósult meg.
"Nagyon jó és érdekes volt más “szemszögből” látni a világot és olyan emberekkel beszélni, akik a saját tapasztalataikat mesélték el és nem csak a “szokásos” dolgokat mondták el. A vak játékokat kipróbálni elsőre jó, később zavaró volt. Összességében érdekes program volt, örülök, hogy részt vehettem rajta."
"Pár éve már egyszer részt vettem Láthatatlan Kiállításon, de az élményt sikerült most is s szervezőknek hasonlóan átadni, mint akkor, még annak ellenére is, hogy a vírushelyzet miatt most ők jöttek hozzánk. Nem is igazán gondoltam bele, milyen szerencsés vagyok tulajdonképpen csak szimplán azzal, "látok", de akikkel a kiállításon találkoztunk, bemutatták nekünk, hogy annak ellenére is élhetünk teljes életet, ha valami okból elveszítettük ezt a képességünket."
"Nagyon tetszett a program, főleg a botorkálás és az írás gyakorlás. Ezeken kívül, hogy lehetőségünk volt beszélgetni olyan emberekkel is, akik így élik a mindennapjaikat és betekintést kaphattunk, hogy hogyan élnek, milyen nehézségekkel jár a vakság."
"Nagyon jól éreztem magam, különösen tetszett, hogy nem csak a szakkollégisták mutattak érdeklődést a vakok élete iránt, hanem a Kiállítás munkatársai is a Szakkollégium felé, így a program végére egy kötetlen, jó hangulatú beszélgetés alalult ki. Tetszett, hogy tényleg bármit kérdezhettünk, kaptunk rá választ, nem volt se rossz kérdés, se tabu téma. Annak ellenére, hogy nem a szokásos kiállítás volt, hanem "házhoz jött", megvolt az az élmény, amit már Budapesten, a kiállítóteremben is tapasztaltam korábban."
"Nekem is nagyon tetszett ez a program, főleg az írás gyakorlás és Misi. Egy életre szóló élmény volt és nagyon köszönöm."
"Nekem is nagyon tetszett. Jó volt ez a kis betekintés arról, hogy milyen lenne így élni, meg tapasztalatokat szerezni arról, hogy lehet az ilyen embereknek segiteni. Illetve, ha esetleg lesz olyan, hogy innen lehet majd felmenni a teljes kiállítást megnézni szívesen csatlakozom majd."
"Nagyon tanulságos volt a mai nap számunkra. Úgy gondolom, hogy mindenki nevében mondhatom, hogy szerintem a mai nap után megtanultuk, hogy az olyan alapvető dolgokért is, mint a látás, hálásnak kell lennünk, és nem pedig természetes dologként kell tekinteni rá. Rettentően érdekes volt a köznapi tevékenységeket más szemszögből is megfigyelni, illetve hallani előadóinktól."
"Nagyon tetszett nekem a láthatatlan kiállítás. Sokmindent megtudtam, mint például hogyan tudok segíteni a látássérülteknek, hogyan kommunikáljak velük. A Braille-írás rendszer megismerése és az őket segítő eszközök, alkalmazások bemutatása is érdekes volt."
"Nekem is nagyon tetszett. Nagyon másra gondoltam, sokkal jobb volt így, ahogy alakult. Klasszak voltak a feladatok. Szuper a Braille írás."
"Nagyon tetszett, teljesen új látásmódot adott nekem a vak emberekkel való "együttélésről". Például hogyan kell, és mikor segíteni, magyarázni, stb..."
"Tanulságos volt. Megmutatta, hogy hogyan viszonyuljunk a látássérült emberekhez, illetve, hogyan reagáljunk le egy-egy ilyen valóéletbeli szituációt. Amit én megértettem, hogy rengeteget segített a technológia fejlődése nekik is, de még mindig akadnak nehézségek. Olyan kérdések lettek feszegetve, illetve problémákat mondtak el nekünk, amiket nem lehet kibeszélni egy ilyen 2-3 órás esemény keretében."
További képek megtekinthetőek itt.
Vissza az előző oldalra
6000 Kecskemét, Homokszem u. 3-5.
103-as épület 7. szint
"Azért szeretem a szakkolit mert nagyon jó a közösség, mindenki nagyon segítőkész. Bármi gondom volt eddig nem kellett a szintről elmenni ahhoz, hogy megoldjam."
"Azért szeretem a szakkolit, mert hétről hétre érdekes, változatos előadásokat hallgathatok meg."
"Nagyon sok új ismerőst, barátot szereztem itt, akik most és a későbbi években segítségemre lehetnek és esetleg én is nekik. Ez a szakkollégiumi csoport ez egy kis közösség, ahol mindenki ismer mindenkit és mindenki jóba van mindenkivel."
A Szakkollégium egy olyan közösség, mondhatni nagy baráti kör, ahol a szakmai kérdések megválaszolásán túl kötetlen témákban is lehet beszélgetni. Tanulmányi szempontból előnyös, mivel sok tanácsot, tapasztalatot, tudást osztanak meg a egymással a tagjai, nem csak az előadás alatt, hanem azon kívül is. Szakkollégistának lenni kiváltság, rengeteg előnyhöz juttathatja a tagokat: ismerettség, barátság, tanulmányi fejlődés.
2022. © Neumann János Egyetem